Licenciat-WEB	Visitèc es sòns temples, adorèc es sues relíquies e admirèc era sua grandesa; e, madeish que pes ungles deth leon se vie en coneishement dera sua granor e ferocitat, atau eth treiguec de Roma pes sòns esbocinadi marmes, mieges e sancères estatues, pes sòns trincadi arcs e esbauçades tèrmas, pes sòns magnifics portaus e grani anfiteatres; peth sòn famós e sant arriu, que tostemp aumplís es vòres d'aigua e les beatifique damb es infinites relíquies des còssi des martirs qu'en era tengueren sepultura; pes sòns pònts, que semble que se guarden es uns damb es auti, que damb solet eth nòm cuelhen autoritat sus quinsevolh des autes ciutats deth mon: era Via Apia, era Flaminia, era Julia e d'autes d'aguesta sòrta.